ולא תחמד אתת חברך עקלה עבדה ואמתה תורה וחמרה וכל דלעברך ויהי כד יעאלנך יהוה אלהך לארע כנענאה דאתה עלל לתמן למירתנה ותקים לך אבנים רברבן ותשיד יתון בשיוד ותכתב על אבניה ית כל מלי ארהותה הדה ויהי במעברכון ית ירדנה ותקימון ית אבניה האלין דאנכי מפקד יתכון יומה בהרגריזים ותבני תמן מדבח ליהוה אלהך מדבח אבנים לא תניף עליון ברזל אבנים שלמן תבנה ית מדבח יהוה אלהך ותסק עליו עלאן ליהוה אלהך ותדבח שלמים {שלמים} ותיכל תמן ותחדי לקדם יהוה אלהך טורה ההוא בעבר ירדנה אחרי אורע מיתי שמשה בארע כנענאה מיתב בבקעה קבל גלגלה איצטר מישר חזבה קבל שכם